Carl Erik Mannerheim
Carl Erik Mannerheim, 14.12.1759-15.01.1837, svensk-finsk officer, greve og politiker. Mannerheim deltog i Anjalaforbundet i 1788 og blev først dødsdømt, men benådedes, som mange andre Anjalamænd, forlod den militære karriere og slog sig ned som godsejer i Villnäs ved Åbo, som han havde købt i 1795 inden han året efter giftede sig med Vendla Sofia von Willebrand. Efter Ruslands besættelse af Finland under Den Russisk-svenske Krig 1808-09 var han leder af en deputation, der udvirkede kejser Aleksander 1.s indkaldelse af Borgå Landdag. Mannerheim havde stor indflydelse på, at Finland som russisk storfyrstendømme fik en betydelig grad af autonomi. Han var senator fra 1820 og blev som vice-ordførende for finansdepartmentet, datidens regeringschef i 1822, Finlands første. I 1824 blev han russisk-finsk greve og begærede i 1826 sin afsked pga. øget russisk pression.